ROKIŠKIO BASEINO KARŠTŲ GĖRIMŲ APARATO PATALPŲ PLOTO  
NUOMOS VIEŠO KONKURSO SĄLYGOS

2022 m. balandžio 7 d.

Rokiškis

1. BENDROSIOS NUOSTATOS
2. Biudžetinė įstaiga Rokiškio baseinas (toliau - Nuomotojas), viešo nuomos konkurso būdu (toliau - Konkursas) numato išnuomoti karštų gėrimų aparatui patalpų plotą.
3. Karštų gėrimų aparato ploto nuomos konkursas skelbiamas viešai 2022 m. balandžio 11 d. Rokiškio baseino internetiniame puslapyje [http://www.rokiskiobaseinas.lt](%20http://www.rokiskiobaseinas.lt) ir Rokiškio rajono savivaldybės internetiniame puslapyje <https://rokiskis.lt>.
4. Konkurse gali dalyvauti visi suinteresuoti fiziniai ir juridiniai asmenys.
5. Dokumentai konkursui pateikiami lietuvių kalba.
6. Viešas turto nuomos konkursas vykdomas tiesiogiai.
7. VIEŠOJO NUOMOS KONKURSO OBJEKTAS
8. Nuomotojas išnuomoja:
   1. Rokiškio baseino pastate, adresu Taikos g. 21A, Rokiškis, unikalus pastato numeris Nr. 4400-5034-9190, bendras pastato plotas 2146,00 m2, nuomojamas plotas 1,00 m2;
9. NUOMOS SĄLYGOS
10. Patalpos išnuomojamos fiziniam ar juridiniam asmeniui įrengti karštų gėrimų aparatą.
11. Išnuomotame plote turi būti įrengtas karštų gėrimų aparatas. Karštų gėrimų aparatas turi: priimti monetas, išduoti grąžą. Aparato priežiūrą bei aptarnavimą savomis lėšomis visapusiškai atlieka nuomininkas.
12. Minimalus pradinis nuompinigių dydis per mėnesį už nuomojamą plotą (1,00 m2) – 5,58 € (penki eurai ir 58 ct).
13. Nuomininkas privalo Nuomotojui kas mėnesį sumokėti, pagal pateiktą sąskaitą-faktūrą, išnuomojamo Savivaldybės turto išlaikymo (už vandenį, energiją bei komunalines ir kitas teikiamas paslaugas) mokesčių sumą, kuri preliminariai sudaro 13,00 € (trylika eurų ir 00 ct.) per mėnesį.
14. Nuompinigius Nuomininkas privalo sumokėti kas mėnesį, prieš prasidedant mėnesiui, bet ne vėliau kaip iki einamojo mėnesio 10 dienos pagal nuomotojo pateiktą sąskaitą;
15. Nuomininkas, sutartyje nustatytu laiku nesumokėjęs nuompinigių, moka už kiekvieną pradelstą dieną 0,05 proc. delspinigius.
16. Nuomos sutarties terminas - 3 metai nuo patalpų perdavimo ir priėmimo akto pasirašymo dienos, su galimybe sutartį pratęsti dar 3 metams. Patalpos gali būti išnuomojamos ne ilgesniam kaip 10 metų laikotarpiui (įskaitant ir nuomos termino pratęsimą).
17. Visos Nuomotojo ir Nuomininko teisės, pareigos ir atsakomybės nustatytos nuomos sutarties projekte, patvirtintame Rokiškio rajono savivaldybės tarybos 2022 m. vasario 23 d. sprendimu Nr. TS-38. Susipažinti su Savivaldybės materialiojo turto nuomos sutarties projektu galima interneto svetainėje <http://old.rokiskis.lt/lt/e-demokratija/posedziai/tarybos-posedis_140/questions/3135.html>.
18. Nuomojamas patalpas galima apžiūrėti darbo dienomis nuo 9.00 iki 15:00 val. (pietų pertrauka nuo 12.00 iki 12.45 val.). Už turto apžiūrą atsakingas Rokiškio baseino vadybininkas-administratorius Donatas Puidokas, mob. 8 696 44 936, el. p.: [vadyba@rokiskiobaseinas.lt](mailto:vadyba@rokiskiobaseinas.lt).
19. PASIŪLYMŲ DALYVAUTI KONKURSE PATEIKIMAS IR JŲ

REGISTRAVIMAS

1. Konkurso dalyvių pasiūlymai pateikiami užklijuotame voke iki 2022 m. balandžio 27 d. 10.00 val. adresu Taikos g. 21A, Rokiškis, Administracijos patalpoje. Už dokumentų priėmimą atsakingas komisijos pirmininkas Donatas Puidokas, mob. 8 696 44 936, el. paštas [vadyba@rokiskiobaseinas.lt](mailto:vadyba@rokiskiobaseinas.lt).
2. Pasiūlymas turi būti pateiktas užklijuotame voke, ant kurio turi būti užrašyta: konkurso dalyvio pavadinimas ir adresas, elektroninis paštas (jeigu konkurso dalyvis jį turi), turto, kurio nuomos konkursas buvo skelbtas, pavadinimas, adresas ir nuoroda „Turto nuomos konkursui“. Kartu su voku pateikiami finansų įstaigos išduoti dokumentai, patvirtinantys, kad pradinis įnašas sumokėtas
3. Voke turi būti pateikta:
   1. laisvos formos arba Savivaldybės nustatytos formos paraiška (2 priedas), kurioje nurodoma konkurso dalyvio ar jo įgalioto asmens vardas, pavardė, gyvenamosios vietos adresas (šie reikalavimai taikomi fiziniams asmenims) arba asmens teisinė forma, pavadinimas, kodas ir buveinės adresas, steigimo dokumentų ar kitų steigimo faktą patvirtinančių dokumentų kopijos (šie reikalavimai taikomi juridiniams asmenims), kontaktinio asmens telefono numeris, elektroninio pašto adresas;
   2. teisės aktų nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;
   3. pasiūlymas, kuriame nurodytas siūlomas konkretus nuompinigių dydis;
   4. paaiškinimas, kokiam tikslui konkurso dalyvis naudos nuomojamą turtą;
   5. konkurso dalyvio ar jo įgalioto asmens sąskaitos, į kurią komisija turi pervesti grąžinamą pradinį įnašą, rekvizitai;
   6. dokumentai, kuriais patvirtinama, kad konkurso dalyvio veikla atitinka viešojo turto nuomos konkurso sąlygose nustatyto pobūdžio veiklą.
4. Iki komisijos posėdžio pradžios konkurso dalyvių vokai su dokumentais neatplėšiami, kiti asmenys su duomenimis apie įregistruotus konkurso dalyvius nesupažindinami.
5. Vienas dalyvis gali pateikti tik vieną pasiūlymą.
6. Konkurso dalyvis privalo sumokėti dalyvio pradinio įnašo mokestį – 16,74 Eur. (šešiolika eurų ir 74 ct.), pervedant juos į BĮ Rokiškio baseinas a. s. Nr. LT904010051004333124, mokėjimo paskirtyje nurodydamas: „Konkurso dalyvio pradinis įnašas“. Mokestis turi būti sumokėtas iki voko su konkurso pasiūlymu įteikimo, konkurso organizavimo komisijai.
7. Vokai su Konkurso dalyvių pasiūlymais bus atplėšiami nuomos Konkurso komisijos (toliau - Komisija) posėdyje, kuris įvyks 2022 m. balandžio 27 d. 11.00 val. adresu: Taikos g. 21A, Rokiškis, Administracijos patalpoje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_